Varmebussen på Tryvann

Innhold

[Litt om opplegget 1](#_Toc526501861)

[Prosjektbeskrivelse 1](#_Toc526501862)

[I forkant 1](#_Toc526501863)

[Under arrangementet 2](#_Toc526501864)

[I etterkant 3](#_Toc526501865)

[Økonomi 3](#_Toc526501866)

# Litt om opplegget

I fire år på rad har diakoner, diakonstudenter og andre kirkelige ansatte vært tilstede under russetreffet på Tryvann. Dette har vært i regi av Diakonforbundet, avdeling Oslo stiftsstyre. Vi har sett viktigheten av diakonal tilstedeværelse ved et slik arrangement hvor flere ungdommer er beruset, sårbare, slitne og/eller av andre grunner har behov for omsorg fra voksne.

I 2017 og 2018 fikk komitéen tak i en buss som skulle fungere som oppholdssted under festivalen. Dette ble en stor suksess for både russen og de frivillige. Under festivalen har *Varmebussen* vært et av de få stedene hvor russen har kunne sitte og slappe av, siden dette er det eneste stedet hvor det ikke blir spilt musikk. Dermed får sliten russ mulighet til å snakke, uten å måtte rope, med både venner og nye bekjente.

Ungdommene blir tilbudt kakao, vann, mobillader, spyposer og tepper. Det har også blitt en naturlig arena for russen å snakke med de frivillige om hvordan det var å være russ, skolepress, hva planene er for neste år og hvordan man *egentlig* har det. Russen har vært veldig interesserte i hva det vil si å være diakon, og mange av de som har konfirmert seg i kirken har mimret tilbake til konfirmantleir og lignende.

Atmosfæren blir påvirket av alt fra festglade russ til andre som er mer slitne; flørtende, sjenerte, tøffe, rolige, edrue, fulle, kalde eller stresset russ. Og ikke minst høflige russ som takker for oppholdet med store smil, klemmer og high-five når de går ut igjen til festivalområdet. Mange kommer tilbake til bussen flere ganger i løpet av helgen. For mange blir også bussen et møtepunkt for russ som har mistet vennene sine, og som trenger et sted å finne tilbake til hverandre.

Begge årene har det vært mellom 300-400 besøk inne i bussen hver kveld, i tillegg er det mange som har blir stående utenfor i prat med de frivillige, hvor de blir tilbudt vann.

# Prosjektbeskrivelse

## I forkant

Komité: 4-5 stk.

Komitéens oppgaver:

1. Kontakte arrangørene av festivalen: Få bussplass, tilgang til vann/strøm og annen nyttig informasjon.
2. Kontakte busselskap: Få tilbud på en egnet buss med f.eks. flere innganger, sittegrupper, lounge, bord og strømuttak. Avtale levering og henting.
3. Rekruttere medarbeidere: invitere diakoner, diakonstudenter, ungdomsarbeidere og andre kirkelige ansatte som ønsker å være med på arrangementet. Det er behov for helst 7 stk hver kveld: to dørvakter, to i fremste halvdel i bussen, to bakerst i bussen og en som rullerer/ utfører oppgaver som oppstår underveis.
4. Sende ut infomail om oppstart, opplegg og pakkeliste. Organisere transport av medarbeidere til og fra arrangementet.
5. Media: kontakte evt. ønskelige aviser/media.
6. Økonomi: Lage budsjett. Søke penger ved behov.
7. Lage navneskilt og plakater til bussen for å tydeliggjør hvem vi er og hva vi tilbyr.
8. Sørger for nødvendig utstyr:

* Pledd
* Refleksvester
* Poser med Rett-i-koppen kakao
* Pappkopper
* Plast skjeer
* 2 vannkokere
* 2 termoser
* 2-4 vanndunker
* Søppelposer
* Avfallsposer til oppkast (ikke gjennomsiktige)
* Våtservietter
* Tørkerull
* Engangshansker
* Håndsprit
* Teip/gaffa Sakser
* Ladere
* Pynt: kunstige planter og lyslenker?

## Under arrangementet

Én fra komitéen har hovedansvar for kvelden. Dette kan rullere innad i komitéen på de ulike kveldene. Å ha hovedansvaret vil si å være kontaktpersonen til arrangørene, sanitet, media og øvrige medarbeidere, samt å ha en overordnet oversikt over hva som skjer i bussen, hva trengs av utstyr og organisering av rydding i etterkant. Det inkluderer også en introduksjon/peptalk til de frivillige før kvelden starter med praktiskinfo og bønn.

Første kvelden trenger noe ekstra tid til å få bussen på riktig plass og å få praktisk info om bussen; låsing, strøm, lys osv. Avklare strømtilgang (evt. aggregat) hvis det er kaldt ute osv.

Erfaringsmessig blir det varmt nok i bussen takket være alle som er inne i den. Videre gjøres bussen klar: drikkestasjoner med kakao og vann foran og bak i bussen, plakater, pledd osv. Fylle opp alle vannkannene.

Oppmøte av medarbeiderne bør være 30-45 minutt før arrangementet startet. Hovedansvarlig har info, peptalk, organiserer hvem som skal starte på de ulike postene og bønn for kvelden. Fint om diakoner/kateketer/prester bruker snipp! De frivillige får utdelt navneskilt og refleksvester.

Regler i bussen:

1. Ingen drikking av alkohol inne, åpnet alkohol settes igjen utenfor bussen. Tillat ta med uåpnet drikke inn i bussen, men den må forbli uåpnet.
2. Det er kun de frivillige som skal kakao – og servere russen.

Hovedoppgaven under arrangementet er å møte russen på en god, varm og trygg måte. Tilby dem vann, kakao, pledd, spypose (før behovet er der) og snakke med dem.

Viktig å sørge for at det er en fin stemning inne på bussen; ingen slåssing, krangling eller høylytt festing. Erfaringsmessig så synes russen at det er koselig at de frivillige setter seg ned og blir kjent. Ved behov så følger også de frivillige russ til saniteten. Dørvaktene sine oppgaver er å ønske velkomne, informere om alkoholreglene og organisere køen utenfor hvis det er for mange russ inne i bussen.

Kvelden avsluttes med rydding av bussen og sørge for at alle frivillige kommer trygt hjem. Samme kveld/neste dag må hovedansvarlig gi viktig informasjon til den neste som skal være hovedansvarlig, f.eks om det trengs mer utstyr.

## I etterkant

Komitéen bør i etterkant av arrangementet:

* Takke de frivillige
* Videre kontakt med busselskap om henting av buss.
* Skriftlig evaluering
* Kontakte arrangøren og busselskapet for å gi og få tilbakemeldinger
* Ferdigstille regnskapet

# Økonomi

Økonomisk støtte 2017:

* Fellesrådet i Oslo
* Fellesrådet i Bærum
* Diakonforbundet

Økonomisk støtte 2018:

* Fellesrådet i Oslo
* Fellesrådet i Bærum
* Fellesrådet i Asker
* Diakonforbundet

Skrevet av

Martine Hasseleid Semb

Ungdomsdiakon i Helgerud menighet

05.10.2018